પાંચાળ વિસ્‍તાર જોરૂકા માણસોનો વિસ્‍તાર છે. અહીં પ્રજા ખડતલ છે. પણ રમત ગમતનું પ્રમાણ બહું ઓછું, ગ્રામીણ રમતો એક જમાનામાં જે રમાતી એ ધીરે ધીરે ગામડાઓમાં લુપ્‍ત થતી ગઇ. જેને પુનઃજીવંત કરવા સ્‍પોર્ટસ ઓથોરીટી ઓફ ગુજરાતે પહેલ કરી, તરણેતરના મેળામાં સીધે સીધો રસ લીધો જેના ફલસ્‍વરૂપે જે – તે સમયે તરણેતરના મેળાની કમિટીના ચેરમેન વગેરેએ મેળામાં સ્‍પોર્ટસ ઓથોરીટી ઓફ ગુજરાતને જરૂર હતી એ પ્રમાણનું પંચાયત સાથે રાખીને સ્‍થાનિક આગેવાનોના સહકારથી ગ્રામ્‍ય રમતોત્‍સવનું આયોજન કર્યું.